## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. ožujka 1993.

### NN 47/1993 (21.5.1993.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. ožujka 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3c stavka 3. Zakona o preuzimanju saveznog zakona
iz oblasti mirovinskog i invalidskog osiguranja vojnih osiguranika koji
se u Republici Hrvatskoj primjenjuje kao republički zakon ("Narodne
novine", br. 53/91, 73/91, 18/91, 71/92 i 26/93), članka 3. stavka
5. Uredbe o ostvarivanju prava iz mirovinskog i invalidskog osiguranja
osoba kojima je prestalo svojstvo aktivne vojne osobe u bivšoj JNA do 31.
prosinca 1991. ("Narodne novine", br. 46/92 i 71/92), i članka
6. točke 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine", br. 58/90 i 21/92), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 3. svibnja 1993, donosi

## ODLUKU

### o usklađivanju mirovina, doplatka za pomoć i njegu i novčanih naknada za tjelesno oštećenje od 1. ožujka 1993.

1. Mirovine i druga novčana primanja korisnika iz članka 1. Uredbe o
ostvarivanju prava iz mirovinskog i invalidskog osiguranja osoba kojima
je prestalo svojstvo aktivne vojne osobe u bivšoj JNA do 31. prosinca 1991.
("Narodne novine", br. 46/92 i 71/92) i mirovine i druga novčana
primanja korisnika iz članka 3b. Zakona o preuzimanju saveznog zakona iz
oblasti mirovinskoga i invalidskog osiguranja vojnih osiguranika koji se
u Republici Hrvatskoj primjenjuje kao republički zakon ("Narodne novine",
br. 53/91, 73/91, 18/92 71/92 i 26/93), koje su od 1. siječnja 1993. povećane
za 20,2% prema Odluci o usklađivanju mirovina, doplatka za pomoć i njegu
i novčanih naknada za tjelesno oštećenje od 1. siječnja 1993. ("Narodne
novine". broj 23/93), od 1. veljače 1993. za 26,1% prema Odluci o
usklađivanju mirovina, doplatka za pomoć i njegu i novčanih naknada za
tjelesno oštećenje od 1. veljače 1993. ("Narodne novine", broj
35/93) povećavaju se od 1. ožujka 1993. za 22,7%.

2. Mirovine usklađene prema točki 1. ove odluke ne mogu iznositi više
od 391.471.- HRD. niti manje od 63.334.HRD mjesečno.

3. Doplatak za pomoć i njegu i novčane naknade za tjelesno oštećenje,
usklađene po ovoj odluci, isplaćivat će se od 1. ožujka 1993. najviše u
svoti koje od 1. ožujka 1993. pripadaju korisnicima tih prava u Republičkom
fondu mirovinskoga i invalidskog osiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj odluci, uzima se svota koja je korisnicima pripadala na dan 1. ožujka
1993.

5. Usklađivanje mirovina i drugih novčanih primanja, prema ovoj Odluci,
obavit će se po službenoj dužnosti, bez donošenja rješenja.

6. Ova odluka stupa na snagu idućeg dana od dana objave u "Narodnim
novinama", a primjenjuje se od 1. ožujka 1993.

Klasa: 140-13/93-01/1951

Urbroj : 341-99-01 /93-7

Zagreb, 3. svibnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 47/1993-921